**קריטריונים לבחירת שתל**

|  |  |
| --- | --- |
| **קריטריונים** | **הסבר** |
| **חברת השתלים** | |
| יצירת קשר | איך ניתן ליצור קשר עם נציגי החברה לצורך קבלת שירות? – טלפון, SMS, פקס, מייל. האם השירות נגיש? |
| זמינות השירות | מהם ימים ושעות הפתיחה? האם ניתן שירות גם במקרי חירום בימי שבת וחג? |
| מוקדי שירות | כמה מוקדי שירות יש והיכן הם ממוקמים? |
| תמיכה | האם החברה מציעה תמיכה נוספת מעבר לתמיכה טכנית (סדנאות הדרכה, ,פורום תומך וכגון) |
| מסירת מידע | האם החברה שומרת על שקיפות ואמינות במסירת מידע לציבור לקוחותיה על שדרוגים, כשלים, שינויים וכגון? |
| ערוצי תקשורת | באילו ערוצים מתקשרת החברה עם לקוחותיה - אתר החברה, ניוזלטרים, מיילים, וכו'? |
| נגישות | האם נוח להגיע למוקדי השירות? האם יש חניה או תחבורה ציבורית נוחה למוקדי השירות? |
| **מערכת השתל – חלקים חיצוניים** | |
| **מעבד הדיבור** | |
| אופן הרכבה/נשיאה | מהן אפשרויות הנשיאה של המעבד – על האוזן/הגוף/גם וגם? |
| עדכנות | האם אקבל את הדגם החדש ביותר של החברה שקיים בשוק? |
| עזרים לנשיאת המעבד | אילו אביזרי עזר קיימים לצורך הרכבת/נשיאת המעבד? |
| גודל ומשקל | מה גודלו ומשקלו של המעבד? |
| אסתטיקה | באילו צבעים זמין המעבד? |
| עמידות מפני מכות | מה מידת עמידותו של השתל בפני מכות כתוצאה מנפילות וכו? |
| עמידות בפני מים | באיזו מידה המעבד חסין מפני חשיפה למים/לחות/רטיבות/זיעה ולכלוך וכו'?  אילו אביזרים קיימים לצורך הגנה על המעבד מפני אלו? |
| השימוש במעבד | באיזו מידה קל להפעיל, להשתמש ולתחזק את המעבד? עד כמה ידידותי למשתמש? |
| מספר תכניות | כמה תכניות שמיעה יש במעבד? |
| מיקרופונים | כמה מיקרופונים יש במעבד והיכן ממוקמים? |
| תכונות טכנולוגיות | אילו תכונות יש למעבד?  כגון: סינון רעשים, הדים, רוחות, התאמת השמיעה אוטומטית לסביבה.. |
| ממשק משתמש | איזה מתג הפעלה ואמצעי החיווי יש למעבד לצורך התראה על תחילת וסיום הפעלה של המעבד/סיום סוללה, תקלה במעבד, החלפת תוכנית, הגברת עוצמה וכו'? |
| שלט רחוק | לאילו פונקציות משמש: הפעלה/כיבוי, החלפת תוכניות, שליטה בווליום (עוצמת קול) וכו'? |
| סינכרון בין שני מעבדים | האם אצל מושתל דו-צידי, המעבדים יעבדו בסינכרון ויעבירו מידע מאחד לשני? |
| **חלקי חילוף** | |
| חלקי חילוף רזרביים | אילו חלקי חילוף רזרביים מסופקים בערכה? |
| אחריות | מה משך תקופת האחריות עבור כל חלק מחלקי החילוף המסופקים בערכה? |
| **סוללות** | |
| סוגי סוללות | אילו סוגי סוללות יש? – נטענות (רב-פעמיות)/מתכלות (חד פעמיות)/גם וגם? |
| משך זמן פעולה | מה משך זמן הפעולה של כל סוללה? |
| זמן הטענה | כמה זמן לוקח להטעין כל סוג סוללה עד שמתמלאת ומוכנה לשימוש חוזר? |
| גדלי סוללות | מה הם גדלי הסוללות השונים? |
| **קישוריות (אלחוטיות)** | |
| אביזרי עזר | אילו אביזרי עזר קיימים לצורך חיבור אלחוטי למקורות קול חיצוניים? |
| **שתל ומכשיר שמיעה** | |
| סנכרון בי-מודאלי | האם קיים מכשיר שמיעה שיוכל לעבוד בסינכרון עם המעבד? |
| **מערכת השתל - החלקים הפנימיים (שתל ואלקטרודה)** | |
| עדכנות | האם אושתל בשתל מהדגם החדש ביותר? |
| עמידות | עד כמה השתל עמיד בפני מכות\נפילות? |
| MRI | מהי מידת העמידות של השתל מפני MRI? (טסלה) |
| אלקטרודה | סוג האלקטרודה, אורכה, מספר ערוצים ועוד. |
| ערוצים וירטואליים | האם קיימת הטכנולוגיה של ערוצים וירטואליים וכמה כאלו היא מאפשרת? |
| שדרוגים | האם ובאיזו מידה השתל בנוי לקלוט בעתיד שדרוגים מבחינת החומרה? |